Everton tók á móti Leicester í kvöld í fjórðungsúrslitum enska deildarbikarins . Nokkuð var um meiðsli í herbúðum okkar manna , eins og sást á uppstillingunni í jafnteflisleiknum á Old Trafford , og Gylfi og Sidibé greinilega ekki búnir að jafna sig af flensunni sem kom í veg fyrir að þeir næðu United leiknum . Gomes , Gbamin , Delph og Luca Digne voru jafnframt einnig frá . Leicester menn áttu fyrsta alvöru færið á 17. mínútu þegar kantmaður þeirra komst framhjá Coleman ( sem var staðsettur í vinstri bakverði einhverra hluta vegna ) og sendi lágan bolta fyrir mark út í teig en Perez skaut rétt yfir slána . Þetta reyndist viðvörun sem Everton tók því miður ekki mark á . Á 25. mínútu komust Leicester aftur upp með sama hætti , upp hægri kantinn og sendu fyrir á Maddison sem var á auðum sjó úti í teig og þrumaði í netið . 0 - 1 fyrir Leicester . Leicester fengu svo örskömmu síðar horn , sem þeir náðu að framlengja með skalla fyrir markið , þar sem Evans var mættur til að pota inn . Michael Keane hafði átt að dekka hann en leit af honum og fór að fylgjast með boltanum og á meðan læddist Evans á fjærstöng og kom sér í ákjósanlegt færi . Óvaldaður og potaði inn . Staðan orðin 0 - 2 fyrir Leicester . Everton fékk fín færi eftir tvær aukaspyrnur með aðeins um mínútu millibili . Í fyrra skiptið sendi Bernard háan bolta yfir varnarmúr Leicester , beint á kollinn á Mina sem enginn var að dekka . Mina náði góðum skalla að marki ( hefði í raun átt að skora ) en Schmeichel varði vel . Seinni aukaspyrnan var tekin snöggt , stunga á Richarlison sem komst þannig inn fyrir vinstra megin í teig en hann setti boltann utan við fjærstöng . Töluverð barátta í Everton liðinu en höfðu ekki erindi sem erfiði . 0 - 2 í hálfleik . Ein breyting í hálfleik . Moise Kean inn á fyrir Bernard . Mina fékk annað dauðafæri á 57. mínútu eftir hornspyrnu frá Baines . Fékk frían skalla en setti boltann framhjá fjærstöng . Leicester svöruðu með skyndisókn og komust einn á móti markverði en Pickford varði glæsilega og hélt Everton inni í leiknum . Leicester voru svo óheppnir að skora ekki þriðja markið á 65. mínútu þegar þeir náðu að stela boltanum af aftasta manni en skutu í ofanverða þverslána . Everton tókst hins vegar loksins ( loksins ! ) að brjóta stífluna á 69. mínútu þegar Richarlison sendi háan bolta fyrir frá hægri , utan teigs . Davies kom á siglingu inni í teig og þrumaði viðstöðulaust í netið . Staðan orðin 1 - 2 . Game on ! Allt varð náttúrulega vitlaust á Goodison Park og stemmingin rafmögnuð . Aðeins þremur mínútum síðar komst Calvert-Lewin í dauðafæri upp við mark , eftir flotta fyrirgjöf frá Moise Kean — en skallaði því miður yfir . Everton að ná undirtökunum . Tosun kom svo inn á fyrir Iwobi á 78. mínútu og Anthony Gordon fyrir Richarlison á 84. mínútu . Eftirlitsdómarinn hafði varla lyft upp skiltinu til merkis um að fjórum mínútum yrði bætt við þegar Baines tók til sinna ráða , fékk boltann nokkuð utan við teig , sá að varnarmenn voru seinir út á móti honum , lagði hann fyrir sig og tók algjöra neglu upp í samskeytin vinstra megin . „ Beint í frímerkið “ , eins og þulurinn orðaði það . Staðan orðin 2 - 2 og allt vitlaust á pöllunum á Goodison Park ! Fjórum mínútum síðar flautaði dómarinn svo til vítaspyrnukeppni . Ensku landsliðsmennirnir í fyrsta vítinu : Maddison á punktinn , Pickford á línunni . Fast skot frá Maddison vinstra megin við Pickford en Pickford las hann vel og sá við honum með flottri vörslu . Tosun mættur á punktinn og tók eins víti en Schmeichel sá við honum . Staðan enn 0 - 0 . Chillwell með næsta víti — sendi Pickford í rangt horn og skoraði niðri hægra megin . 0 - 1 fyrir Leicester . Baines á punktinn og skaut niðri vinstra megin en aftur var Schmeichel mættur á réttan stað og varði . Leicester komnir með yfirhöndina . Ferera öruggur með sitt víti í vinstra hornið hjá Pickford . 0 - 2 Leicester . Holgate næstur með öruggt víti uppi við slána . Staðan 1 - 2 . Pickford var alls ekki langt frá því að verja frá Gray í næsta víti , en boltinn slapp inn . Staðan orðin 1 - 3 . Mjög erfitt því Calvert-Lewin varð þar með að skora — og það gerði hann . Frábær spyrna sem Schmeichel náði ekki til alveg við stöng vinstra megin . Staðan orðin 2 - 3 og Everton þurfti að treysta á að næsta vítaskytta klikkaði . Það var því engin gleði að sjá Jamie Vardy stilla boltanum upp á punktinum og skora örugglega — og koma þannig Leicester í undanúrslit deildarbikarsins . Leikmenn Everton gáfu allt sem þeir áttu til að komast áfram og áttu frábæran seinni hálfleik þar sem þeir unnu upp tveggja marka forskot með tveimur algjörum glæsimörkum . En þeir eru því miður úr leik í þessari bikarkeppni sem hefur alltaf reynst Everton erfiður ljár í þúfu . Nú er að sjá hvort Carlo Ancelloti verði tilkynntur sem næsti stjóri Everton fyrir deildarleikinn um helgina , eins og fjölmiðlar hafa haldið fram . Þú segir að Arsenal séu að hlæja að okkur eins og þeir séu eitthvað betri og meiri en við . Sem þeir eru ekki . Þó að fjölmiðlar utanhafs keppist um að segja öllum það . En þetta er bara það sem mér finnst Ingvar minn og ekkert meira um það að segja . Málið með Iwobi í síðustu leikjum og reyndar allt liði er að þetta hefur allt saman verið hreint ótrúlegt og leikmenn gefið mikið frá sér . Baráttan gífurleg og mikið hlaupið og pressað . Það kæmi mér ekki á óvart að Iwobi hafi hlaupið manna mest af öllum í síðustu leikjum . Talandi um síðustu leiki , sigur gegn Chelsea , jafntefli gegn Manchester United og jafntefli gegn Leicester er miklu miklu betri árangur en ég bjóst við . Á venjulegum degi miðað við spilamennsku okkar í haust / vetur þá hefðum við skíttapað öllum þremur leikjunum . Að vera næstum því með alla miðjumennina meidda eða veika er mjög mikil blóðtaka og miðað við það finnst mér Iwobi verið bara allt í lagi . Ég er sammála hann var ekkert sérstaklega góður gegn Leicester og það er bara allt í lagi að segja það og gagnrýna . En hann barðist og hljóp og pressaði og það var nóg fyrir mig . Ömurlegur fyrri , góður seinni . Geggjað mark hjá Baines , halló sko geggjað . Daprar vítaspyrnu hjá Tosun og Baines því miður . Duncan stýrir nslta leik gegn Arsenal heima og Ancelotti og Arteta munu horfa á hliðarlinunni sem komandi stjórar . Ef af verður þá er fyrsti leikur Ancelotti heima gegn Burnley . Iwobi a að vera á vinstri kanti en ekki út um allan völl . Richarlison á hægri og Kean frammi með Calwert Lewin . Er samt sáttur við 4-4-2 en guð hvað okkur vantar heila miðjumenn , 4 fyrstu kostir fjarverandi , Gomez , Gabbamin , Delph og Gylfi . Tökum Arsenal heima . Duncan segir sjálfur á blaðamannafundi fyrir leikinn gegn Arsenal að hann vilji mennta sig meira til að verað þjálfari . Hann sagði það meira að segja þrisvar eða fjórum sinnum á þessum fundi . Hann veit sín takmörk og mun án efa verða góður stjóri í framtíðinni . Ekki mun það skemma fyrir honum ef að Ancelotti vill leyfa honum að vera á bekknum með sér sem ég hef fulla trú á að mun gerast . Sá ekki alveg allan leikinn . Fyrri hálfleikur lélegur það sem ég sá . Sá seinni hálfleikinn var mun betri og góð barátta en hræðilegur varnarleikur kostaði Everton næstum mark . Viti er oftast heppni og erfitt að gagnrýna þær . Iwobi hefur aldrei heillað mig nema hann er duglegur en hefur ekki það sem Gylfi hefur að búa til nóg af færum má fara mín vegna . Skil ekki þá sem vilja ekki Ancelotti hvað vilja menn þá Moyes aftur hvar er þá metnaðurinn flott að fá Ancelotti sennilega besti kosturinn sem Everton hafði kost á þótt hann sé mjög dýr . Hvað finnst ykkur að fá Zlatan flottur leikmaður en frekar latur að hreyfa sig en maður með ótrúlega hæfileika vill prófa hann fram á næsta sumar .